MCD चुनाव : एक्जिट पोल में झाड़ू हुआ साफ, खिला कमल - News Track Hindi News
दिल्ली नगर निगम चुनाव को लेकर मतदान का प्रतिशत यद्दपि 54 फीसद ही रहा हो. लेकिन चुनाव के बाद जो एक्जिट पोल सामने आए हैं. उसने एक बार फिर भाजपा खेमे में खुशी की लहर दौड़ गई है. एक्जिट पोल की माने तो इस बार भाजपा को एमसीडी चुनाव में 200 से अधिक वार्डों में जीत मिलना पूरी तरह तय है. एक्जिट पोल के अनुमान ने प्रमुख विपक्षी दल माने जाने वाले कांग्रेस व आम आदमी पार्टी के माथे पर चिंता की रेखाएं ला दी है.
एक्जिट पोल के अनुसार कांग्रेस व आप पार्टी के बीच दूसरे नम्बर को लेकर कड़ी टक्कर सामने आई है. इंडिया टुडे के एक्जिट पोल में भाजपा को पूर्ण बहुमत मिलने के साथ ही 202 से 220 के बीच सीटें मिलने व आप को 23 से 35 तथा कांग्रेस को महज 19 से 31 सीटों तक सीमित रहने की स्थिति सामने आई.
एबीपी न्‍यूज-सी वोटर के एग्जिट पोल में बीजेपी को 218 सीटें मिलने का अनुमान लगाया गया है, जो कि कुल सीटों का करीब 80 फीसदी है. इसके मतुाबिक, एमसीडी में आप को 24 और कांग्रेस को 22 सीटें मिलेंगी. अन्‍य के खाते में 8 सीटें जाने का अनुमान है.
दुनिया भर में इस्लाम के लिए नफरत और डर है : सैफ
ज़ायन मलिक की यादगार पार्टी